Külli Taro: mis on inimelu hind?
#000003
Ühe elu säästmine võib tähendada teiste elude ohverdamist. Poliitikakujundamine tähendabki valikuid, teinekord väga raskeid otsuseid, millist kahju vältida, arutleb Külli Taro Vikerraadio päevakommentaaris.
#000004
Inimelu on hindamatu. Lähedase kaotus mõeldamatu. Ometi määratakse ühiskonnaelu korraldamisel igale elule hind. Sest ühe elu säästmine võib tähendada teiste elude ohverdamist. Poliitikakujundamine tähendabki valikuid. Teinekord väga raskeid otsuseid, millist kahju vältida.
#000006
Poliitikaanalüüsis kasutatakse mõistet "inimelu statistiline väärtus". Meetodeid selle arvutamiseks on mitmeid. Aga põhimõte on sarnane – leida enneaegselt inimelu kaotuse tõttu ühiskonnale saamata jäänud tulu. Nii otseste maksudena kui ka laiemalt ühiskondliku panusena, mis arvutatakse konkreetsetesse rahanumbritesse. Või leitakse n-ö ühikukulu, mida ollakse valmis maksma, et vähendada surma riski.
#000007
Tuleb ka silmas pidada, et poliitikaanalüüsis hinnatakse ühiskonna tulu ja kulu, mitte üksikisiku kasu või kahju.
#000008
Poliitikaanalüüsi keskus STRATA on jällegi välja toonud, et USA keskkonnakaitseamet hindas 2015. aastal elu väärtuseks 10,7 miljonit dollarit, kuid tarbijakaitseamet kasutab juba 1995. aastast numbrit 5 miljonit. Ja tegelikult on inimelu väärtus poliitikaanalüüsides enamasti ülehinnatud.
#000010
Kõlab õõvastavalt. Eks ole? Ma ei ole veel näinud, et koroonakriisi ohjeldamise meetmete tõhususe hindamiseks oleks seesugust arvutust tehtud, kuid see kindlasti tuleb. Kokkuvõtteid on veel ka vara teha. Seniks saab poliitikaanalüüsis inimelule väärtuse andmise näitena tuua midagi lihtsamat kevadisest võitlusest tänavatolmuga.
#000011
Tallinnas on talverehvihooaja eel korraldatud mitmel aastal kampaaniat "Tolm tapab!". Selle eesmärk on kutsuda sõidukite omanikke üles naastrehvidele eelistama lamellrehve. Inseneride arvutuste järgi kisuvad rehvide naastud iga saja kilomeetri kohta üles isegi kuni ämbritäie asfalti (vt NASTA uurimisprojekt).
#000012
"Omanikele tähendavad naastrehvidega üles küntud teed miljonitesse eurodesse küündivaid remondiarveid."
#000013
See asfalditolm ladestub meie kopsudes, põhjustab hingamisteede- ja südamehaiguseid ning suurendab inimeste arvu, kes nende haiguste tõttu satuvad haiglaravile või koguni enneaegselt surevad. Omanikele tähendavad naastrehvidega üles küntud teed miljonitesse eurodesse küündivaid remondiarveid. Kui veel kaugemale vaadata, siis rehvide naastude tootmiseks kasutatavat koobaltit kaevandatakse peamiselt Kongos, kus see metallitööstus tekitab suure ökoloogilise jalajälje ning hävitavaid sotsiaalseid tagajärgi.
#000014
Tallinna Tehnikaülikoolis juba 2005. aastal tehtud uuringus leiti, et kuigi talverehvide tollase kasutusstruktuuri juures säästeti Eestis aastas 14 inimelu, oleks ilma naastudeta talverehvide kasutamine olnud naastudega rehvidest kokkuvõttes ikkagi kasulikum.
#000015
Helsingis aastatel 2011−2013 läbi viidud põhjalik NASTA uurimisprojekt järeldas, et naastrehvide kasutamisest tuleneb pool pealinnapiirkonna tänavatolmust. Kuigi naastrehvid on päris talvistes teeoludes üldiselt turvalisemad, säästab lamellrehvide kasutamine kokkuvõttes rohkem inimelusid ja hoiab ära tõsist tervisekahju.
#000016
2018. aastal arvutasid Rootsi teadlased välja, et naastrehvid säästavad oma kasutusaja jooksul 60−770 tervisekahjustuse tõttu kaotatud eluaastat. Lamellrehvide kasutamisel säästetakse aga lausa 570−2200 eluaastat.
#000017
Oluline on märgata ka seda, et tervisekahju kannatavad jalgsi ja jalgrattaga liikujad ning neil ei ole võimalik seda vältida. Nii et üsna kummalisel kombel kuluvad apteekidesse müügile jõudnud tolmumaskid vähemalt tallinlastele vägagi marjaks ära.
#000018
Numbritele vaatamata on kõigis Põhjamaades naastrehvid endiselt lubatud. Lihtsamalt tajutav otsene kasu, mis tuleneb naastrehvide lühemast pidurdusteekonnast lamellrehvidega võrreldes, kaalub otsustajate silmis üles kaudsema ja palju suurema kahju inimeste tervisele ja teehooldusele.
#000019
Numbrid ongi vaid üks abivahend otsustajatele. Matemaatika on küüniline ja karm, kuid otsuseid ei tee kalkulaatorid. Õnneks. Ent demokraatlikus ühiskonnas tuleb otsuseid siiski põhjendada ja nende eest vastutada. Ja iga inimelu mõjutav otsus paratamatult tähendab elu väärtuse hindamist. Ühel või teisel viisil.
#000020
ERR.ee võtab arvamusartikleid ja lugejakirju vastu aadressil [email protected]. Õigus otsustada artikli või lugejakirja avaldamise üle on toimetusel. Artikli kommentaariumist eemaldatakse autori isikut ründavad ja/või teemavälised, ropud, libainfot sisaldavad jmt kommentaarid.
#000022
Tõnu Lehtsaar: kannatlikkus kui kriisiaja õppetund
#000023
Kaarel Tarand: vanad surevad alati enne
#000025
Teadlane: linnas sõitjatel pole mingit põhjust naastrehve kasutada
#000026
Kai Vare: viirusekriis kui mõistmise õppetund
#000027
Raul Rebane: tuju hoidmisest hirmu ja kire võitluses
#000029
Dagmar Narusson: avatud dialoog ja ebakindluse tolereerimine eriolukorras
#000030
Kaupo Meiel: eriolukorra järel on maailm võib-olla kindlasti muutunud
#000031
Margus Punab: kõige halvem on praegu otsustamatus
#000033
Eesti positiivsete testide hulk lubaks piiranguid leevendada
#000034
Õhusaaste võib olla koroonaviirusest tingitud surmajuhtumite põhjustaja
#000035
Koroonaviiruse tõttu haiglas viibijate arv püsib stabiilne, suri kolm inimest
#000036
Kai Realo: fookus tuleb suunata kriisist väljumise plaani koostamisele
#000037
Külli Taro: usun, et mitmed seadused lähevad pärast kriisi muutmisele
#000040
Jaanus Terasmaa: vesi kui XXI sajandi julgeolekurisk ja sõdade põhjus
#000043
Mirjam Mõttus: raamatukogud hääbuvad, sest inimesi ja raha lihtsalt pole
#000044
Mihkel Mutt: maailmalõpp pole ligi tulnud
#000045
Riho Paramonov: mõlgutusi sõjaaja ajakirjanduskeelest
#000046
Mari Peegel: Koidula pole ainus naine, kes väärib oma tänavat
#000048
Aigro jäi lennumäe MK-etapil ülinapilt teisest voorust välja
#000050
Tänavatele on ilmunud valimisplakatid ja valijatega kohtuvad poliitikud
#000051
Pakistanis hukkus õnnetustes üle poolesaja inimese
#000055
Taas häbistava kaotuse saanud tiitlikaitsja Milan püstitas nukra rekordi
#000056
Shiffrinil jäi sümboolses paigas rekord kordamata
#000057
Harjumaal hukkus vastu puud sõitnud kaubikus kaks inimest
#000058
Ilves tuli pühapäeval kuuendaks, MK-sarjas vahetus üldliider
#000062